**Nerdehelg/lærerkurs, helg nr 3, vår 2020 - Bergen, 7. og 8. mars 2020*.***

Sted: Gimle Kukturhus, Kong Oscarsgt 18, 5017 Bergen

Tid: lørdag kl 09.00 – 17.30+ kl 19.00 – 21.30, søndag kl 09.00 – 17.00, totalt 17 timer

(avhengig av tiden vi behøver for middag kan siste økt forskyves forover slik at vi slutter tidligere)

***Lokalet er kun undervisningslokale. Innkvartering må elevene selv sørge for (spør for alternativer). Lunch, middag og kaffe/te + enkel servering i undervisningstiden blir organisert (inngår i kurspakka)***

***Pris kr 2.200,- for medlemmer, 2.400,- for ikke-medlemmer***

Utfylt påmeldingsskjema sendes pr e-mail til: knipleforeningenskurs@gmail.com eller pr post til: Elisabeth Bjørklund Bøhler, Frydenbergveien 55, 1415 Oppegård. Spørsmål angående kurset kan rettes til Elisabeth Bjørklund Bøhler på mai: elisabeth.knipling@gmail.com eller tlf 90 62 58 43.

**Målgrupper:** De som underviser i/ønsker å undervise i knipling, og som ønsker å utvide sin kunnskapsbase, samt de som av ren nerdete (egen)interesse ønsker å fordype seg i ulike knipleteknikker. Det er mulig å delta på alle kurshelgene, og det er mulig å delta på kun utvalgte kurshelger. Det vil bli satt opp (minst) en ekstra «oppsamlings-helg» i 2021 for elever som ønsker alle modulene, men har mistet en eller flere helger.

***Krav til forkunnskaper:*** Eleven må være sikker og bekvem i å lese og forstå arbeidstegninger, og trygg i alle grunnslag i knipleteknikken (enkeltslag, vevslag, dobbeltslag), samt beherske alminnelige dekorelementer som f eks mandler, edderkopper, konturtråd, fletter og picoter. Det anbefales å ha kniplet i 5 år.

**Tema lærersamling/nerdekurs nr 3: Eldre kniplinger/guipurekniplinger/ullkniplingen fra Hallingdal**

Eleven skal kjenne igjen en del eldre kniplingstyper og noen spesielle tekniske løsninger innen disse. Tegne et lite mønster i «svensk» arbeidstegning. Hvordan konstruere hjørner, buede kanter. Kjennetegn på eldre kniplingtyper og en del spesielle tekniske løsninger innen disse.

Kniple et lite bokmerke med uvanlige bunner og dekordetaljer.

***Fortsettelsen av opplegget for nerde-samlingene/lærerkursene:*** ****

**4. «Nerde»-helg/lærersamling (13. – 15. november 2020, Oslo)**

**Usynlige begynnelser og avslutninger**

Eleven skal lære ulike metoder for å begynne og avslutte en knipling, så usynlig som mulig. Åpne par, kniple av, hjelpetråd, fletter. Hvor syns en skjøt minst. Ulike metoder for sammenskjøting.

****

1. **«Nerde»-helg/lærersamling (vår 2021, Bergen)**

**Båndkniplinger**

Praktiske øvelser i ulike typer av båndknipling. Hva skiller de ulike båndkniplinger? Andre former for knipling/teknikker som ofte blir kalt for knipling.

1. ** «Nerde»-helg/lærersamling (høst 2021, Oslo)**

**Montering på stoff**

Elevene skal lære å vurdere stoff vs knipling/trådtykkelse mv.

Praktisk montering, ulike teknikker/problemer